डॉ. अांबेडकर की प्रतिमा लगाने पर समिति सदस्यों ने किया प्रदर्शन
गुरुरविदासमंदिर एवं धर्मशाला में मंगलवार को डॉ. अांबेडकर प्रतिमा सुरक्षा एवं सम्मान समिति की बैठक हुई। जिसमें डॉ. अांबेडकर चौक पर बाबा की प्रतिमा खंडित करने वालों के खिलाफ कोई कार्रवाई ना करने पर रोष जताया गया।
समिति के सदस्यों ने कहा कि प्रतिमा को खंडित हुए एक महीने से ज्यादा का समय बीत चुका है। इसके बावजूद पुलिस अभी तक प्रतिमा खंडित करने वालों को नहीं पकड़ पाई। सदस्यों ने कहा कि अभी तक थानेसर विधायक ने नई प्रतिमा लगाने बारे कोई भी कार्रवाई नहीं की। रविंद्र ढांडा ने कहा कि केंद्र सरकार ने कुरुक्षेत्र के विकास के लिए 100 करोड़ रुपए का बजट पास किया है। लेकिन सरकार डॉ. अंबेडकर की नई प्रतिमा लगाने पर 20 लाख रुपए खर्च करने में भी आनाकानी कर रही है। उन्होंने कहा कि एक ओर तो पूरे देश में 125वां जयंती वर्ष मनाने का ड्रामा किया जा रहा है वहीं दूसरी ओर सरकार संविधान निर्माता का अपमान कर रही है।
पांचसे भूख हड़ताल : सदस्योंने एकजुट होकर फैसला लिया कि अगर चार जनवरी तक नई प्रतिमा नहीं लगाई गई तो पांच जनवरी से अंबेडकर चौक पर भूख हड़ताल शुरू कर दी जाएगी। इतना ही नहीं अगर इसके बाद भी सरकार नहीं जागी तो आमरण अनशन किया जाएगा। बैठक में श्रीचंद, रामरतन गुज्जर, रामकुमार रंबा, डॉ. साहिल वाल्मीकि, डॉ. रोहताश मौजूद रहे।
कुरुक्षेत्र. गुरु रविदास मंदिर एवं धर्मशाला में डॉ. भीम राव आंबेडकर की प्रतिमा खंडित करने के मामले को लेकर रोष जताते समाज के लोग।
hin_Deva hin_Deva hin_Deva hin_Deva hin_Deva